Document ID: /roh_data/filtered/fineweb-2-filterrobots_roh.jsonl.gz/33061

Kultur- und Sprachenförderung
Promoziun da la cultura e da linguas
Promozione della cultura e delle lingue
La regenza dal chantun Grischun surdat annualmain premis a persunas che lavuran sin il champ cultural da las differentas spartas. Cun ils premis da promoziun duain vegnir encuraschadas cunzunt persunas pli giuvnas che lavuran sin il champ cultural da sviluppar vinavant la via culturala ch'ellas han tschernì. Cun premis da renconuschientscha duain vegnir undradas ed onuradas persunas che lavuran sin il champ cultural dals differents secturs per lur lavur prestada fin uss.
Per prestaziuns extraordinarias culturalas e scientificas po vegnir surdà il premi grischun da cultura. Quel vala sco il premi il pli aut dal chantun Grischun en il sectur cultural e na vegn – cuntrari als auters premis da promoziun e da renconuschientscha – betg surdà annualmain.